Terma dan Syarat AgroCash-i (Tawarruq) 1/2020 LAMPIRAN 3 TERMA DAN SYARAT BAGI KEMUDAHAN PEMBIAYAAN PERIBADI AGROCASH-i 1. PEMBIAYAAN DI BAWAH TRANSAKSI TAWARRUQ 1.1 Terma-terma dan syarat-syarat ("Terma dan Syarat") bagi Kemudahan Pembiayaan Peribadi AgroCash-i ("Kemudahan Pembiayaan") adalah berdasarkan Konsep Syariah Tawarruq. 1.2 Tertakluk kepada penerimaan Bank Pertanian Malaysia Berhad (No. Syarikat: 200801010522 (811810-U)) ("Agrobank" atau "Bank") terhadap permohonan dari pemohon yang dinamakan ("Pemohon") di dalam borang permohonan untuk Kemudahan Pembiayaan Agrocash-i ("Borang Permohonan"), Pemohon dengan ini bersetuju bahawa Terma dan Syarat yang tercatat di sini adalah terpakai bagi Kemudahan Pembiayaan ini dan Pemohon bersetuju untuk terikat dengan Terma dan Syarat ini. 2. DEFINISI & TAFSIRAN Bagi tafsiran Terma dan Syarat ini, perkataan-perkataan berikut akan mempunyai pengertian dan maksud seperti yang dinyatakan selepas ini:- "Akad" bermaksud penawaran (ijab) dan penerimaan (qabul) daripada kedua-dua pihak terhadap transaksi jualan Komoditi tersebut pada harga dan terma-terma yang dipersetujui; "Bank" bermaksud Bank Pertanian Malaysia Berhad (No. Syarikat: 200801010522 (811810-U)) sebuah syarikat yang didaftarkan di bawah Akta Syarikat 1965 dan mempunyai alamat berdaftar di Tingkat 3, Bangunan Agrobank, Leboh Pasar Besar, Peti Surat 10815, 50726 Kuala Lumpur; "Bulan" bermaksud bulan Kalendar Gregory; "Harga Jualan" bermaksud harga jualan Komoditi oleh Bank kepada Pemohon seperti yang akan dinyatakan di dalam Sistem Pesanan Ringkas (SMS) dihantar oleh pihak Bank kepada Pemohon serta diperincikan di dalam Notis Kemudahan Pembiayaan. Pengiraan Harga Jualan adalah berdasarkan Harga Belian Komoditi (jumlah pembiayaan yang diluluskan) dicampur dengan jumlah Keuntungan Bank (dikira berdasarkan Kadar Keuntungan Siling); "Harga Belian" bermaksud harga yang bersamaan dengan jumlah pembiayaan yang diluluskan oleh pihak Bank seperti yang yang akan dinyatakan dalam SMS yang dihantar oleh pihak Bank kepada Pemohon serta diperincikan di dalam Notis Kemudahan Pembiayaan; "Hari" bermaksud hari-hari di mana Agrobank berurus niaga seperti yang dikehendaki dalam Terma dan Syarat ini; "Kadar Asas" Kadar Asas merujuk kepada kadar rujukan yang ditetapkan oleh pihak Bank dari semasa ke semasa bagi menentukan Kadar Keuntungan Kemudahan Pembiayaan. Sekiranya terma Kadar Asas tidak lagi digunakan atau terpakai, apa-apa jenis terma baru yang akan digunakan bagi menentukan kadar keuntungan yang ditetapkan oleh Bank kepada Pemohon akan digunapakai. "Komoditi" bermaksud Aset yang didagangkan di dalam transaksi Tawarruq yang mana pihak-pihak yang terlibat akan dimaklumkan jenis dan kuantiti aset tersebut. Komoditi merujuk kepada aset yang tersenarai di dalam platform dagangan seperti kredit pra-bayar' atau lain-lain tertakluk kepada penyedia komoditi yang halal dan mematuhi prinsip Syariah yang akan ditentukan oleh Bank semasa transaksi dibuat; "Keberhutangan" bermaksud Harga Jualan dan termasuk amaun lain yang kena dibayar oleh Pemohon kepada Bank (samada, ta'widh, apa-apa fi, apa-apa perbelanjaan, apa-apa kos termasuk kos guaman atas dasar ganti rugi sepenuhnya dan sebagainya) di bawah terma-terma Terma dan Syarat ini; "Notis" bermaksud sebarang notis bertulis atau notis yang dipaparkan melalui medium-medium yang difikirkan sesuai oleh pihak Bank dari semasa ke semasa termasuk sebarang notis pindaan atau pembetulan; "Notis Pembiayaan" Kemudahan bermaksud notis bertulis yang dikeluarkan oleh pihak Bank kepada Pemohon selepas amaun bersih Kemudahan Pembiayaan dibayar kepada Pemohon yang menyatakan butiran Ansuran bagi Harga Jualan Komoditi Agrobank; "Pembeli Komoditi" bermaksud pihak ketiga yang akan membeli Komoditi tersebut daripada Pemohon (Bank sebagai wakil); "Proses Undang-undang" bermaksud pliding semua jenis proses pemula, permohonan interlokutari atas apa-apa sebab, affidavit perintah dan apa-apa dokumen selain yang disebut di atas yang perlu diserahkan di bawah atau mengikut Kaedah-Kaedah Mahkamah 2012, notis tuntutan dan surat-menyurat antara kedua-dua pihak, notis di bawah Akta Syarikat 2016 dan Akta Insolvensi 1967 dan 1
Terma dan Syarat AgroCash-i (Tawarruq) 1/2020 LAMPIRAN 3 akta-akta dan peraturan-peraturan yang berkaitan dan terpakai bagi apa-apa terma dalam Terma dan Syarat ini. "Ringgit Malaysia" dan tanda "RM" bermaksud mata wang Malaysia; "SMS" bermaksud Sistem Pesanan Ringkas; "Tawarruq" bermaksud satu bentuk transaksi yang terdiri daripada dua kontrak jual beli di mana transaksi pertama melibatkan penjualan Komoditi secara Murabahah oleh Penjual (Bank) kepada Pembeli (Pemohon) pada Harga Belian (jumlah pembiayaan yang diluluskan) dicampur dengan jumlah keuntungan Bank dengan bayaran secara tertangguh, dan kemudiannya Pembeli (Bank sebagai wakil Pemohon) pada transaksi jualan yang pertama akan menjual Komoditi tersebut kepada pihak ketiga (Pembeli Komoditi) secara tunai; "Wa'd" bermaksud aku janji. 3. KEMUDAHAN PEMBIAYAAN 3.1 PERMOHONAN KEMUDAHAN PEMBIAYAAN Permohonan bagi Kemudahan Pembiayaan adalah melalui Borang Permohonan yang lengkap diisi oleh Pemohon bersama dokumen-dokumen tambahan yang dilampirkan dan dihantar kepada pihak Bank bagi proses penilaian dan kelulusan. Melalui Borang Permohonan yang diterima oleh pihak Bank, Pemohon dengan ini bersetuju untuk terikat kepada Terma dan Syarat ini dan sebarang keputusan berhubung permohonan ini adalah tertakluk kepada kelulusan pihak Bank. 3.2 KELULUSAN DAN PENERIMAAN TAWARAN KEMUDAHAN PEMBIAYAAN Kelulusan bagi permohonan Kemudahan Pembiayaan adalah bergantung kepada penilaian latar belakang kredit Pemohon dan tertakluk kepada budibicara pihak Bank. Butiran terperinci bagi Kemudahan Pembiayaan yang diluluskan dan ditawarkan oleh pihak Bank akan dimaklumkan kepada Pemohon melalui khidmat SMS dan Pemohon hendaklah memberi maklumbalas bagi penerimaan atau penolakan tawaran Kemudahan Pembiayaan melalui SMS mengikut format yang ditetapkan seperti berikut:- Jawapan "YA" terhadap SMS bermakna Pemohon menerima tawaran Kemudahan Pembiayaan dan pihak Bank akan meneruskan transaksi Tawarruq; atau Jawapan "TOLAK" terhadap SMS bermakna Pemohon berhasrat untuk menolak tawaran Kemudahan Pembiayaan dan transaksi Tawarruq tidak akan dilaksanakan; atau Jawapan "TUKAR" terhadap SMS bermakna Pemohon ingin menukar jumlah dan/atau tempoh Kemudahan Pembiayaan. Pihak Bank akan menghubungi Pemohon untuk mengesahkan perkara ini. Sekiranya Pemohon memberi maklumbalas "YA" terhadap SMS, Pemohon dengan ini bersetuju dan menerima tawaran Kemudahan Pembiayaan yang telah diluluskan oleh Bank seperti butiran-butiran yang terkandung di dalam SMS dan seterusnya Bank akan meneruskan perlaksanaan transaksi Tawarruq bersama Pemohon menurut prosedur perlaksanaan Tawarruq sepertimana yang dinyatakan dalam Klausa 4 di bawah. 3.3 TUJUAN PEMBIAYAAN Kemudahan Pembiayaan di bawah transaksi Tawarruq yang diluluskan oleh Bank akan digunakan oleh Pemohon khusus bagi tujuan seperti yang dinyatakan di dalam Borang Permohonan dan tidak bercanggah dengan prinsip Syariah. Walaubagaimanapun, adalah tidak menjadi obligasi kepada pihak Bank bagi memastikan pembiayaan digunakan oleh Pemohon bagi tujuan khusus yang disebut di dalam Borang Permohonan. 3.4 HARGA JUALAN Harga Jualan sepertimana yang akan dinyatakan dalam khidmat SMS yang dihantar oleh Bank kepada Pemohon serta diperincikan di dalam Notis Kemudahan Pembiayaan adalah dikira berdasarkan Harga Jualan Komoditi Bank kepada Pemohon iaitu jumlah pembiayaan yang diluluskan ditambah dengan Kadar Keuntungan Bank (dikira berdasarkan Kadar Keuntungan Siling dan merupakan jumlah keseluruhan yang akan dibayar oleh Pemohon secara tertangguh. Kadar Keuntungan Bank akan dinyatakan dalam SMS yang dihantar oleh Agrobank kepada Pemohon serta diperincikan di dalam Notis Kemudahan Pembiayaan. 3.5 ANSURAN BULANAN Ansuran bulanan hendaklah dibayar mengikut tempoh sepertimana yang akan dinyatakan dalam SMS yang dihantar oleh Bank kepada Pemohon serta diperincikan di dalam Notis Kemudahan Pembiayaan. Bayaran ansuran bulanan hendaklah dibuat pada atau sebelum satu (1) haribulan pada tiap-tiap bulan bermula pada bulan kedua selepas pengeluaran bagi Kemudahan Pembiayaan dibuat sehingga keseluruhan jumlah Harga Jualan dan lain-lain jumlah keterhutangan daripada Kemudahan Pembiayaan dijelaskan sepenuhnya. 2
4. 4.1 Terma dan Syarat AgroCash-i (Tawarruq) 1/2020 LAMPIRAN 3 Bayaran ansuran bulanan dikira berdasarkan Kadar Keuntungan Efektif (Effective Profit Rate) dan dinyatakan di dalam SMS yang dihantar kepada Pemohon dan dinyatakan di dalam Notis Kemudahan Pembiayaan. Kadar Keuntungan Efektif adalah bergantung kepada Kadar Asas yang ditentukan oleh pihak Bank dari semasa ke semasa tertakluk kepada pemberian notis di mana-mana medium yang difikirkan perlu tidak kurang dari tujuh (7) hari notis kepada Pemohon. Pihak Bank berhak untuk menuntut jumlah bayaran ansuran bulanan baru mengikut Kadar Keuntungan Efektif yang baru dan tertakluk kepada Kadar Keuntungan Efektif tidak akan melebihi Harga Jualan yang dipersetujui. Sekiranya terdapat perubahan pada Kadar Keuntungan Efektif dengan ansuran bulanan tidak berubah, Pemohon hendaklah membayar jumlah baki tertunggak pada bulan terakhir sebelum tamat tempoh Kemudahan atau di atas permintaan Bank. Pemohon boleh meminta untuk melanjutkan tempoh Kemudahan tertakluk kepada kelulusan dan budibicara Bank untuk menjadualkan semula bayaran baki tertunggak daripada Harga Jualan. Bayaran ansuran akan dilakukan secara potongan gaji melalui Biro Perkhidmatan Angkasa ("BPA"). Sekiranya jumlah yang ditolak melalui BPA tidak mencukupi bagi menyelesaikan bayaran ansuran tersebut, adalah menjadi tanggungjawab bagi Pemohon untuk membayar beza antara jumlah yang diterima oleh pihak Bank dengan jumlah bayaran ansuran sebenar melalui mana-mana saluran perbankan yang diterimapakai oleh pihak Bank. Bayaran ansuran sebelum potongan dibuat oleh BPA adalah melalui pendebitan akaun daripada Pendahuluan Ansuran Pemohon. 3.6 TEMPOH KEMUDAHAN PEMBIAYAAN Tempoh Kemudahan Pembiayaan akan bermula dari tarikh pengeluaran Kemudahan Pembiayaan dibuat sehingga tamat tempoh Kemudahan Pembiayaan sepertimana akan dinyatakan dalam SMS yang dihantar oleh Bank kepada Pemohon serta diperincikan di dalam Notis Kemudahan Pembiayaan. 3.7 PENGGUNAAN KEMUDAHAN PEMBIAYAAN Kemudahan Pembiayaan hanya dapat digunakan oleh Pemohon setelah Pemohon mematuhi semua syarat-syarat sebelum pengeluaran wang sepertimana dinyatakan dalam Klausa 6, Terma dan Syarat ini. PROSEDUR PELAKSANAAN TAWARRUQ Lantikan Bank sebagai Ejen Pemohon (Wakil) 4.1.1 Pemohon dengan ini melantik Bank sebagai ejen Pemohon tertakluk kepada terma-terma dan syarat-syarat Terma dan Syarat ini dan Bank menerima lantikan tersebut berdasarkan konsep Syariah Wakalah untuk melaksanakan tindakan yang boleh Pemohon laksanakan sendiri berkaitan dengan Kemudahan Pembiayaan termasuk dan tidak terhad kepada tindakan-tindakan berikut:- (a) membeli Komoditi; (b) menjual Komoditi kepada mana-mana pihak ketiga pada harga kos dan secara tunai;; (c) mengambil milikan Komoditi (samada secara fizikal atau konstruktif); (d) menerima bayaran harga kos bagi pihak Pemohon; (e) menyerahkan milikan dan hakmilik Komoditi tersebut kepada pihak ketiga iaitu pembeli Komoditi; (f) menandatangani dan/atau menyempurnakan semua dokumen dan/atau melaksanakan semua tindakan dan/atau memantau serta melaksanakan semua kewajipan yang perlu dilaksanakan di bawah Terma dan Syarat ini atau kewajipan yang perlu dilaksanakan kan di bawah mana-mana perjanjian jualan Komoditi tersebut dengan pihak ketiga; dan (g) melaksanakan semua tugasan pentadbiran berhubung dengan pegangan dan jualan Komoditi dan apa-apa peruntukan (urusan) kewangan berkaitan dengannya. 4.1.2 Pemohon bersetuju bahawa:- (a) Perlantikan Bank hendaklah berkuatkuasa dari tarikh tandatangan Borang Permohonan sehingga Kemudahan Pembiayaan ini selesai dan Bank bersetuju untuk bertindak sebagai ejen kepada Pemohon tanpa mengenakan sebarang bayaran; (b) Berhubung dengan kuasa, kebenaran dan kewajipan di bawah Terma dan Syarat ini, Bank hendaklah bertindak sebagai ejen Pemohon yang bukan eksklusif atas dasar perjanjian-perjanjian setakat mana yang diperuntukkan di sini dan berkenaan dengan Transaksi Tawarruq yang dimasuki di bawah ini dari semasa ke semasa dan tidak di anggap sebagai ejen untuk dan bagi pihak Pemohon dalam aspek-aspek lain; (c) Lantikan Bank tidak akan mewujudkan atau boleh dianggap mewujudkan perkongsian atau usaha sama antara pihak-pihak, juga tidak mewujudkan hubungan sebagai prinsipal atau ejen dalam mana-mana hubungan antara pihak-pihak lain; 3
Terma dan Syarat AgroCash-i (Tawarruq) 1/2020 LAMPIRAN 3 (d) Bank hendaklah pada setiap masa bertindak sebagai ejen Pemohon dengan sentiasa menjaga kepentingan Pemohon dan identiti Bank sebagai ejen tidak boleh didedahkan serta Bank juga tidak boleh mendedahkan bahawa Bank adalah bertindak sebagai ejen Pemohon kepada mana-mana pihak; (e) Bank tidak akan dipertanggungjawabkan ke atas apa-apa kerugian yang mungkin dialami atau ditanggung oleh Pemohon akibat daripada transaksi Tawarruq yang dilaksanakan oleh Bank melainkan kerugian tersebut adalah disebabkan oleh apa-apa salah laku atau kecuaian pihak Bank atau pelanggaran mana-mana terma-terma dan syarat-syarat Terma dan Syarat ini oleh Bank; (f) Pemohon hendaklah bertanggungjawab sepenuhnya ke atas kontrak jual beli yang dibuat oleh Bank sebagai ejen Pemohon yang mengikut terma-terma dan syarat-syarat dalam Terma dan Syarat ini; (g) Adalah tidak menjadi kewajipan ke atas Bank untuk mendedahkan dan/atau mengemukakan apa-apa dokumen kepada Pemohon berhubung dengan tugasnya di bawah terma-terma Terma dan Syarat ini. 4.2 Pembelian Komoditi oleh Bank 4.2.1 Pemohon meminta Bank untuk membeli Komoditi pada Harga Belian daripada pembekal Komoditi yang ditawarkan oleh As-Sidq milik Sedania As-Salam Capital Sdn Bhd (Sedania) atau mana-mana platfom perdagangan Komoditi yang dipersetujui/dibenarkan oleh Bank; 4.2.2 Bank kemudiannya membeli Komoditi daripada pembekal Komoditi pada Harga Belian yang mana ianya bersamaan dengan jumlah Kemudahan Pembiayaan. 4.3 Jualan Komoditi oleh Bank 4.3.1 Pihak Bank kemudiannya membuat tawaran untuk menjual Komoditi tersebut kepada Pemohon atau ejen Pemohon (mengikut keadaan yang berkaitan) melalui SMS dan melalui nombor telefon seperti yang dinyatakan dalam Borang Permohonan, Terma dan Syarat ini dan tertakluk kepada Pemohon atau ejen Pemohon (mengikut keadaan yang berkaitan) mempunyai pilihan seperti di bawah:- (a) untuk membeli Komoditi pada Harga Jualan dengan bayaran secara tangguh dan tertakluk kepada syarat-syarat lantikan Bank sebagai ejen; (b) untuk membeli, menerima penghantaran dan menyimpan Komoditi dan kesemua caj dan kos yang terlibat dalam proses tersebut akan di tanggung oleh Pemohon. Sekiranya Pemohon memilih untuk membeli, menerima penghantaran dan menyimpan Komoditi tersebut, Pemohon perlu membuat pembayaran kepada pihak Bank sebelum jam 3.00 petang pada hari yang sama. Komoditi tersebut di beli oleh Pemohon daripada pihak Bank seperti arahan pihak Bank. Sekiranya Pemohon gagal membuat bayaran tersebut pada jam 3.00 petang pada hari Komoditi tersebut di beli, transaksi itu di anggap terbatal; atau (c) untuk membatalkan transaksi jualan di antara pihak Bank dan Pemohon dan dalam kes ini segala kos dan caj termasuk tetapi tidak terhad kepada fi Sedania hendaklah di tanggung sepenuhnya oleh Pemohon. Pemohon dikehendaki memaklumkan kepada pihak Bank berkenaan pilihan yang dibuat dengan membalas SMS yang diterima sebelum jam tiga (3) petang pada hari yang sama SMS dihantar oleh Bank. Jika pihak Bank tidak menerima jawapan dari pihak Pemohon, pihak Bank boleh membatalkan transaksi jualan tersebut dan segala kos pembatalan hendaklah ditanggung oleh Pemohon. Pihak Bank hanya dapat meneruskan transaksi jualan kepada Pembeli Komoditi setelah pilihan seperti klausa 4.3.1 (a) di buat oleh Pemohon. 4.3.2 Pemohon bersetuju bahawa pilihan di bawah 4.3.1 (b) dan 4.3.1 (c) hendaklah dimaklumkan oleh Pemohon kepada Bank pada bila-bila masa sebelum pembelian komoditi oleh Bank sebagai ejen Pemohon tetapi tidak selepas penjualan Komoditi oleh Bank sebagai ejen Pemohon kepada pihak ketiga. 4.3.3 Setelah kontrak jualan sepertimana Klausa 4.3.1 di atas dimuktamadkan: (a) Pemohon akan mendapat hakmilik Komoditi seperti yang di terima oleh Bank daripada pembekal komoditi tanpa sebarang sekatan. Bank tidak boleh dianggap memberikan apa-apa jaminan atau representasi (secara nyata atau tersirat) sama ada melalui undang-undang, statut atau selain daripadanya dan, tanpa menjejaskan hak yang tersebut di atas, apa-apa jaminan atau representasi oleh Bank adalah dengan ini dikecualikan sepenuhnya setakat yang dibenarkan oleh mana-mana undang-undang; dan (b) semua risiko dalam Komoditi itu hendaklah berpindah kepada Pemohon. 4.3.4 Komoditi tersebut di jual atas dasar seperti sedia ada (as it is basis) dan Pemohon mengakui bahawa:- (a) Pemohon bersetuju mengenepikan haknya ke atas mana-mana pembaikan bagi kecacatan Komoditi tersebut; (b) Pemohon di anggap telah menerima Komoditi tersebut atas dasar tersebut dan Pemohon tidak akan menuntut apa-apa remedi terhadap Bank berkaitan dengan kualiti, keadaan, kuantiti, deskripsi, hakmilik atau selain daripadanya; dan (c) Pemohon mengenepikan apa-apa tuntutan yang boleh diambil ke atas Bank berkaitan dengan apa-apa kerugian atau kerosakan yang mungkin di alami/ditanggung oleh pegawainya, pekerjanya atau ejennya yang timbul daripada atau berkaitan dengan Terma dan Syarat ini atau selain daripadanya (walau apa jua cara ia timbul) berkaitan dengan atau timbul daripada mana-mana Transaksi Tawarruq dan/atau pembelian Komoditi daripada pembekal komoditi. 4
Terma dan Syarat AgroCash-i (Tawarruq) 1/2020 LAMPIRAN 3 4.4 Jualan Komoditi oleh Bank sebagai Ejen Pemohon (wakil) 4.4.1 Setelah transaksi jual beli yang dinyatakan dalam Klausa 4.2 dan 4.3disempurnakan dan perlantikan Bank sebagai ejen Pemohon berdasarkan Klausa 4.1, Bank kemudiannya menjual Komoditi kepada pihak ketiga melalui As-Sidq, Sedania pada harga kos dengan bayaran secara sekaligus oleh Sedania. Bayaran bagi hasil jualan tersebut adalah dikira sebagai wang Kemudahan Pembiayaan kepada Pemohon atau untuk manfaat Pemohon. Transaksi jualan tersebut hendaklah disempurnakan berdasarkan terma-terma dan syarat-syarat Terma dan Syarat ini. 4.4.2 Komoditi tersebut hendaklah di terima dan di jual atas dasar seperti sedia ada dalam setiap keadaan tanpa apa- apa jaminan atau representasi kepada mana-mana pihak ketiga dan / atau pembeli. 4.4.3 Pemohon dengan ini tanpa syarat dan tanpaboleh batal mengenepikan semua dan apa-apa hak atau tuntutan, sama ada di bawah undang-undang, ekuiti atau selain daripadanya yang mungkin Pemohon boleh ambil terhadap Bank yang timbul daripada atau berkaitan dengan pelaksanaan kebenaran dan kuasa Bank yang telah diberikan melalui Terma dan Syarat ini dan/atau transaksi Tawarruq, melainkan ia adalahdisebabkan oleh kesalahan yang disengajakan atau kecuaian yang nyata oleh Bank. 4.4.4 Pemohon dengan ini bersetuju ini tanpa syarat dan tidak boleh batal mengakujanji kepada Bank bahawa Pemohon akan, apabila diminta, untuk menanggung rugi Bank dan hendaklah sentiasa memastikan Bank dilindungi daripada apa-apa tindakan, prosiding, tuntutan, liabiliti, kerugian atau kerosakan(termasuk dan tidak terhad kepada semua kos dan perbelanjaan yang mungkin di tanggung dalam apa-apa pertikaian atau pembelaan atau apa-apa yang dinyatakan di atas dasar ganti rugi sepenuhnya), yang mungkin di tanggung oleh Bank akibat daripada atau berhubung dengan kawalan, pemilikan atau penggunaan Komoditi oleh Pemohon (termasuk tetapi tidak terhad kepada sebarang kerosakan atau kecederaan kepada orang atau harta dan kos dan liabiliti yang disebabkan oleh tuntutan tersebut) dan/atau yang boleh dibuat atau di bawa terhadap Bank atau yang Bank mungkin alami atau tanggung akibat daripada atau berkaitan dengan perlaksanaan kuasa Bank yang diberikan melaui Terma dan Syarat ini dan / atau Transaksi Tawarruq. 4.5 Penyelesaian transaksi Tawarruq Bank akan memaklumkan kepada Pemohon melalui surat notifikasi yang akan dikemukakan kepada Pemohon berkenaantransaksi Tawarruq yang telah di buat bagi Kemudahan Pembiayaan ini. Sekiranya Pemohon mempunyai sebarang isu ataupun bantahan terhadap transaksi yang dinyatakan, Pemohon hendaklah memaklumkan kepada Bank secara bertulis dalam tempoh tujuh (7) hari dari tarikh surat notifikasi tersebut dan hendaklah tidak mengeluarkan sebarang wang dari akaun Pemohon (sekiranya pihak Bank telah mengkreditkan jumlah Kemudahan Pembiayaan ke dalam akaun Pemohon tersebut). Sekiranya pihak Bank tidak menerima sebarang bantahan bertulis daripada Pemohon dalam tempoh yang ditetapkan atau Pemohon telah mengeluarkan wang daripada akaun Pemohon, Bank akan menganggap bahawa transaksi Tawarruq yang telah di buat adalah sah dari segi undang undang dan Pemohon tidak boleh menafikan atau mempertikaikan transaksi tersebut. 5. PENGELUARAN KEMUDAHAN PEMBIAYAAN Bank akan membuat pembayaran Harga Belian yang bersamaan dengan jumlah Kemudahan Pembiayaan yang diluluskan oleh Bank sekaligus kepada Pemohon atau pihak ketiga yang dinamakan oleh Pemohon ("Pihak Ketiga") berdasarkan tujuan pembiayaan diberikan dan tertakluk kepada syarat-syarat yang dinyatakan di bawah. Bagi tujuan pengeluaran wang pembiayaan ke dalam akaun Pemohon, Pemohon bersetuju untuk membuka Akaun Simpanan-i atau Akaun GIRO mengikut arahan Bank dan segala pengeluaran wang pembiayaan ke dalam akaun ini adalah dianggap sebagai pembayaran sepenuhnya Harga Kos Komoditi tersebut. Bagi tujuan pengeluaran wang pembiayaan ke dalam akaun Pihak Ketiga, Pemohon memberi kebenaran tanpa boleh batal kepada Pihak Bank untuk membayar kepada mana-mana Pihak Ketiga dan pengeluaran tersebut akan dianggap sebagai sebahagian daripada Kemudahan Pembiayaan. 6. SYARAT-SYARAT SEBELUM PENGELUARAN KEMUDAHAN PEMBIAYAAN Kemudahan Pembiayaan ini akan dikeluarkan secara sekaligus ke dalam akaun Pemohon atau Pihak Ketiga hanya setelah syarat-syarat sebelum Pengeluaran wang dipenuhi sepertimana berikut:- 6.1 Semua dokumen-dokumen yang berkaitan dengan Kemudahan Pembiayaan telah disempurnakan, dimatikan setem dan didaftarkan (jika berkenaan); 6.2 Pihak Bank menerima jawapan daripada Pemohon sepertimana klausa 4.3.1. di atas melalui khidmat SMS yang dihantar daripada nombor telefon sepertimana yang dinyatakan dalam Borang Permohonan dan setelah pihak Bank (sebagai wakil kepada Pemohon) melaksanakan transaksi Akad jualan Komoditi tersebut kepada Pembeli Komoditi pada Harga Kos secara tunai; 6.3 Pihak Bank hendaklah menerima keputusan carian kebankrapan daripada Jabatan Insolvensi Malaysia dan pengesahan daripada Jabatan Insolvensi Malaysia bahawa Pemohon bukanlah seorang yang bankrap; 6.4 Bank berpuas hati bahawa pelaksanaan Terma dan Syarat ini tidak melanggar mana-mana undang-undang, kaedah- kaedah atau peraturan-peraturan atau kontrak atau apa-apa sekatan lain yang mengikat Pemohon; 6.5 Penerimaan oleh Bank semua akujanji dan pengesahan yang diperlukan dan memuaskan Bank (jika berkenaan); 6.6 Bahawa Bank berpuas hati bahawa Pemohon telah mematuhi dari semasa ke semasa syarat-syarat yang telah ditetapkan di dalam Terma dan Syarat ini; 5
Terma dan Syarat AgroCash-i (Tawarruq) 1/2020 LAMPIRAN 3 6.7 Pemohon telah membayar segala kos, fi atau kenaan lain yang perlu dibayar oleh Pemohon berkaitan dengan Kemudahan Pembiayaan ini; 6.8 Pemohon telah mengemukakan kebenaran daripada pihak pemberi hutang yang lain yang mana mengenakan sekatan terhadap Pemohon untuk menerima Kemudahan Pembiayaan ini; 6.9 Segala Representasi dan waranti yang dinyatakan dalam Klausa 13 adalah tepat dan benar dalam segala aspek semasa pengeluaran wang tersebut dibuat dan akan sentiasa tepat dan benar bagi setiap pengeluaran wang yang dibuat; 6.10 Tiada berlakunya mana-mana perkara kemungkiran sepertimana yang dinyatakan dalam Klausa 17 pada tarikh pengeluaran wang Kemudahan Pembiayaan tersebut. 7. PENGGANTUNGAN DAN PEMBATALAN Sementara segala syarat-syarat sebelum pengeluaran wang dipatuhi oleh Pemohon dan sehingga Bank berpuas hati dengan pematuhan syarat-syarat tersebut, Bank berhak membatalkan atau menamatkan atau menangguhkan pengeluaran wang Kemudahan Pembiayaan tersebut atau mana-mana bahagian pengeluaran Kemudahan Pembiayaan tersebut. ADALAH MENJADI SYARAT bahawa walaupun mana-mana atau salah satu syarat-syarat sebelum pengeluaran Kemudahan Pembiayaan yang dinyatakan dalam Klausa 6 tidak dipatuhi oleh Pemohon, Bank tanpa prejudis dengan kuasa dan remedi yang terkandung di dalam Terma dan Syarat ini berhak untuk membenarkan mana-mana pengeluaran Kemudahan Pembiayaan tersebut. 8. PELEPASAN KE ATAS SYARAT-SYARAT PENGELUARAN WANG Adalah diakui bahawa syarat-syarat sebelum pengeluaran wang Kemudahan Pembiayaan yang dinyatakan dalam Terma dan Syarat ini adalah bertujuan bagi menjaga kepentingan Bank dan Bank mempunyai hak dan kuasa untuk melepaskan sepenuhnya atau sebahagiannya tanpa memprejudiskan kepentingan Bank di dalam Terma dan Syarat ini. Pelepasan tersebut tidak akan menghalang Bank untuk Pemohon mematuhi syarat-syarat sebelum pengeluaran wang yang telah dilepaskan bagi Kemudahan Pembiayaan tersebut pada bila-bila masa kemudiannya. 9. PENDAHULUAN ANSURAN Pemohon dikehendaki untuk mengemukakan sejumlah wang sebagai Pendahuluan Ansuran sepertimana yang dinyatakan dalam SMS yang dihantar oleh pihak Bank kepada Pemohon serta diperincikan di dalam Notis Kemudahan Pembiayaan. Pendahuluan Ansuran tersebut akan dilakukan melalui potongan wang pembiayaan terlebih dahulu oleh pihak Bank ketika proses pengeluaran wang pembiayaan dan dikreditkan ke dalam akaun pembiayaan Pemohon sebagai Pendahuluan Ansuran. Pemohon dengan ini memberi kebenaran kepada Bank untuk menggunakan Pendahuluan Ansuran tersebut:- (i) sebagai bayaran bagi pembiayaan sekiranya pihak Bank tidak menerima bayaran ansuran daripada Pemohon pada bulan yang ditetapkan; dan (ii) untuk sebarang aktiviti perniagaan Bank. 10. TAKAFUL Pemohon adalah dinasihatkan untuk mengambil Takaful (melainkan dikehendaki oleh undang-undang) dengan Takaful Ikhlas Berhad atau mana-mana syarikat Takaful yang dipilih oleh Pemohon dan dipersetujui oleh Bank dengan jumlah sumbangan sepertimana dinyatakan dalam akan dinyatakan dalam SMS yang dihantar oleh Agrobank kepada Pemohon serta diperincikan di dalam Notis Kemudahan Pembiayaan. Kepentingan Bank sebagai penerima manfaat (Benefisiari) hendaklah dimasukkan didalam polisi takaful tersebut termasuk klausa bahawa pembatalan polisi tidak boleh dilakukan melainkan dengan izin Bank. Pemohon bersetuju bayaran sumbangan Takaful akan dilakukan melalui potongan wang pembiayaan terlebih dahulu oleh pihak Bank ketika proses pengeluaran wang pembiayaan. 11. PEMBAYARAN AWAL HARGA JUALAN Pemohon boleh membuat bayaran awal Harga Jualan tertakluk kepada syarat syarat tersebut:- (i) Bank telah menerima notis bertulis dari Pemohon yang menyatakan niat Pemohon untuk membuat bayaran awal Harga Jualan dalam masa empat belas (14) hari dari tarikh notis bertulis tersebut tarikh bayaran awal yang akan dibuat oleh Pemohon; dan (ii) Pemohon telah membayar sepenuhnya apa-apa bayaran yang perlu dibayar di bawah Terma dan Syarat ini kepada Bank. 12. IBRA' (REBAT) Ibra' (Rebat) akan diberikan kepada Pemohon berdasarkan formula semasa yang tertera, sekiranya berlaku salah satu keadaan (tetapi tidak terhad kepada) berikut:- i) Pemohon membuat penjelasan awal, penebusan awal atau membuat bayaran awal sebelum tarikh matang Kemudahan Pembiayaan; ii) Pemohon membuat penjelasan pembiayaan asal disebabkan pelaksanaan penstrukturan pembiayaan; iii) Penjelasan oleh Pemohon dalam kes kemungkiran yang mana walaupun Pemohon mungkir, Pemohon kemudiannya membuat bayaran keseluruhan Keterhutangan di bawah Kemudahan Pembiayaan sebelum tarikh matang tersebut; iv) Penjelasan oleh Pemohon disebabkan pembatalan atau penamatan Kemudahan Pembiayaan sebelum tarikh matang. 6
Terma dan Syarat AgroCash-i (Tawarruq) 1/2020 LAMPIRAN 3 Jumlah ibra' (rebat) pada masa penyelesaian awal sebelum tarikh matang adalah seperti berikut:- Ibra' Pada Masa Penjelasan = Keuntungan Tertangguh 13. REPRESENTASI DAN WARANTI OLEH PEMOHON Pemohon dengan ini memberikan representasi dan waranti kepada Bank seperti berikut:- 13.1 Pemohon merupakan individu warganegara Malaysia dan mempunyai kuasa untuk memasuki sebarang Kontrak; 13.2 Pemohon mempunyai hak sepenuhnya di bawah undang-undang, kuasa dan kapasiti untuk melaksanakan apa-apa obligasi di bawah Terma dan Syarat ini dan segala tindakan / kebenaran yang diperlukan telah diperolehi bagi pelaksanaan Terma dan Syarat inii; 13.3 Penerimaan Kemudahan Pembiayaan tersebut tidak menjadi perkara-perkara kemungkiran di bawah mana-mana perjanjian antara Pemohon dengan mana-mana pihak yang berkenaan; 13.4 Terma-terma ini hendaklah menjadi kewajipan undang-undang yang sah, mengikat dan boleh dikuatkuasakan terhadap Pemohon berdasarkan Terma dan Syarat ini; 13.5 Pemohon tidak mungkir mana-mana perjanjian yang mana Pemohon adalah pihak kepada perjanjian tersebut dan tiada tuntutan cukai, litigasi atau prosiding lain yang sedang diambil tindakan atau belum selesai yang boleh menjejaskan keupayaan Pemohon untuk melaksanakan obligasinya di dalam perjanjian ini; 13.6 Semua bayaran menurut Terma dan Syarat ini tidak melanggar mana-mana undang-undang kawalan pertukaran matawang yang mengikat Pemohon. 13.7 Tidak ada apa-apa perubahan yang material pada kedudukan kewangan Pemohon sejak tarikh permohonan Kemudahan Pembiayaan oleh Pemohon; 13.8 Pemohon menyempurnakan Prosedur Pelaksanaan transaksi jualan komoditi mengikut Klausa 4 Terma dan Syarat ini melalui SMS daripada nombor telefon bimbit milik Pemohon sepertimana yang diberikan oleh Pemohon kepada Bank sepertimana yang dinyatakan dalam Borang Permohonan; 13.9 Nombor telefon bimbit diberikan oleh Pemohon kepada Bank adalah nombor telefon bimbit didaftarkan atas nama Pemohon dan Pemohon akan memberi jawapan dan/atau arahan melalui SMS atas kapasitinya sendiri; 13.10 Setiap jawapan dan/atau arahan melalui SMS dari nombor telefon bimbit Pemohon adalah merupakan jawapan dan/atau arahan dari Pemohon sendiri. Bank berhak mengambil tindakan seterusnya untuk melaksanakan Prosedur Pelaksanaan transaksi jualan komoditi setelah mendapat jawapan dan/atau arahan dari Pemohon melalui SMS di nombor bimbit telefon Pemohon; 13.11 Pemohon akan memastikan nombor telefon bimbit Pemohon aktif, tidak berada diluar kawasan liputan servis bagi rangkaian telefon dan masih dalam rangkaian perkhidmatan telefon bagi tempoh Prosedur Pelaksanaan dan Terma dan Syarat ini; 13.12 Pemohon telah mengambil langkah-langkah sewajarnya untuk memperolehi persetujuan, kelulusan, kebenaran yang diperlukan daripada mana-mana pihak berkuasa berkaitan yang semestinya diperlukan atau yang perlu diperolehi oleh Pemohon dan hendaklah memaklumkan kepada Bank dengan serta-merta mengenai perkara tersebut sekiranya persetujuan, kelulusan, kebenaran ditarik balik, diubah suai atau tamat tempoh dan tidak diperbaharui atau sebagainya atau tidak boleh dikuatkuasakan sepenuhnya; 13.13 Maklumat yang diberikan oleh Pemohon berhubung dengan Kemudahan Pembiayaan ini tidak mengandungi apa-apa penyataan yang tidak benar dan Pemohon telah mendedahkan secara bertulis kepada Bank sepenuhnya semua fakta-fakta yang berkaitan dengan Pemohon yang Pemohon ketahui atau secara munasabahnya yang Bank perlu tahu dan yang akan menjadi maklumat material kepada Bank bagi memberikan Kemudahan Pembiayaan ini; 13.14 Tiada berlaku perkara-perkara kemungkiran atau tiada perkara-perkara yang berlaku semasa melalui proses pemberian notis atau peluputan masa yang akan menyebabkan kemungkiran berlaku; 13.15 Pemohon hendaklah memaklumkan kepada pihak Bank sekiranya berlakunya kehilangan telefon bimbit atau Pemohon tidak lagi menggunakan nombor telefon seperti yang di nyatakan dalam Borang Permohonan bagi tujuan transaksi jualan Komoditi tersebut antara pihak Bank dan Pemohon. 14. KEBENARAN KEATAS REPRESENTASI DAN WARANTI 14.1 Pemohon mengakui bahawa Bank memberikan Kemudahan Pembiayaan ini berdasarkan kepada segala representasi dan waranti yang dinyatakan dalam Klausa 13 dan representasi dan waranti tersebut hendaklah sentiasa betul dan dipatuhi dalam semua aspek selagi mana Kemudahan Pembiayaan ini diberikan oleh Bank. 14.2 Segala penyataan representasi dan waranti yang dinyatakan di Klausa 13 merupakan asas bagi komitmen Bank untuk membenarkan dan atau meneruskan Kemudahan Pembiayaan ini kepada Pemohon dan jika apa-apa representasi dan waranti yang dibuat didapati telah tidak betul dalam apa-apa sebab, maka Bank mempunyai hak untuk mengkaji semula, menangguhkan, menarik balik atau menamatkan mana-mana bahagian Kemudahan ini atau keseluruhan Kemudahan Pembiayaan ini. 7
Terma dan Syarat AgroCash-i (Tawarruq) 1/2020 LAMPIRAN 3 15. WA'D AFIRMATIF Pemohon dengan ini bersetuju dan memberi akujanji kepada Bank selagi Terma dan Syarat ini masih berkuatkuasa atau mana- mana pembayaran Kemudahan Pembiayaan tersebut masih terhutang bahawa Pemohon hendaklah:- 15.1. mengemukakan kepada Bank segala maklumat yang diperlukan berkaitan dengan Terma dan Syarat tersebut atau perkara-perkara yang berkaitan dengan operasi dan kedudukan kewangan Pemohon dari semasa ke semasa; 15.2 membenarkan Bank atau pegawainya untuk membuat semakan ke atas mana-mana dokumentasi atau rekod yang berkaitan dengan Pemohon dari semasa ke semasa; 15.3 memaklumkan kepada Bank sekiranya berlaku mana-mana perkara kemungkiran atau kemungkiran berkaitan keterhutangan Pemohon atau mana-mana perkara yang boleh menjejaskan keupayaan Pemohon untuk melaksanakan obligasi-obligasi yang dinyatakan di dalam Terma dan Syarat ini; 15.4 memastikan bahawa bayaran sumbangan yang berkaitan dengan takaful (sekiranya terpakai) hendaklah sentiasa dikekalkan atau diperbaharui sekiranya tamat tempoh; 15.5 mengemukakan kepada Bank secara bertulis berkenaan:- 15.5.1 apa-apa prosiding undang-undang, litigasi atau tuntutan yang melibatkan Pemohon; 15.5.2 apa-apa perkara yang telah menjejaskan atau mungkin menjejaskan keupayaan Pemohon untuk memenuhi obligasinya di bawah Terma dan Syarat ini, kedudukan kewangan atau keupayaan untuk pembayaran Kemudahan Pembiayaan; dan 15.5.3 memaklumkan Bank mana-mana kemudahan pembiayaan tambahan yang ditanggung oleh Pemohon. 16. WA'D YANG DILARANG KE ATAS PEMOHON 16.1 Pemohon dengan ini bersetuju dan mengaku janji kepada Bank selagi mana Terma dan Syarat ini masih berkuatkuasa dan selagi mana pembayaran Kemudahan Pembiayaan tersebut masih belum berbayar bahawa Pemohon tidak akan membuat apa-apa perubahan ke atas Kemudahan Pembiayaan ini tanpa persetujuan bertulis dari Bank. 16.2 Pemohon dengan ini juga mengaku janji kepada Bank bahawa Pemohon tidak akan membenarkan individu lain untuk membuat transaksi Tawarruq melalui nombor telefon milik Pemohon sepertimana yang dinyatakan dalam Borang Permohonan. 17. KEJADIAN KEMUNGKIRAN Pemohon akan dikira melakukan kemungkiran jika Pemohon melakukan/mengugut untuk melakukan pelanggaran/keingkaran mana-mana akujanji, jaminan, syarat, terma/peruntukan yang telah dinyatakan dalam Terma dan Syarat ini atau jika berlaku kejadian/perkara seperti berikut: (i) Jika Pemohon gagal/mungkir dalam menjelaskan pembayaran ansuran/Keterhutangan yang harus dibayar pada tarikh yang ditetapkan; atau (ii) Jika Pemohon gagal mematuhi mana-mana notis yang dikeluarkan oleh pihak Bank yang meminta mereka membetulkan mana-mana pelanggaran terma/syarat dalam Terma dan Syarat ini dalam masa yang ditetapkan; atau (iii) Gagal mematuhi atau melaksanakan mana-mana perjanjian, jaminan, terma/syarat perjanjian dalam Terma dan Syarat ini; atau (iv) Membenarkan apa-apa perintah mahkamah terhadap mereka atau menjadi bankrap atau menandatangani mana-mana penyelesaian dengan atau untuk faedah pemiutang lain; atau (v) Berlakunya apa-apa prosiding undang-undang, guaman atau apa jua tindakan diambil ke atas Pemohon; atau (vi) Pemohon meninggal dunia atau tidak siuman; atau (vii) Jika berlaku sesuatu kejadian atau terjadi satu situasi yang pada pandangan atau pendapat pihak Bank jika Kemudahan Pembiayaan ini diteruskan akan mendatangkan kerugian kepada pihak Bank atau meletakkan Bank dalam keadaan yang tidak stabil; atau (viii) Jika berlaku keadaan yang pada pendapat Bank, Pemohon tidak dapat menjelaskan jumlah Keterhutangan mengikut syarat dan terma yang telah dipersetujui. Jika perkara di atas berlaku maka semua wang dan tanggungan dan wang lain yang dijanji untuk dibayar oleh pihak Pemohon di bawah Terma dan Syarat ini akan menjadi genap masa/ matang dan mesti dibayar, justeru itu pihak Bank berhak menamatkan Terma dan Syarat ini dan menuntut pembayaran sepenuhnya jumlah Keterhutangan di bawah Kemudahan Pembiayaan dan pihak Bank juga berhak untuk melaksanakan hak-hak yang lain di bawah Terma dan Syarat ini. 18. TA'WIDH Pemohon dengan ini bersetuju bahawa Bank berhak mengenakan dan menuntut gantirugi (ta'widh) daripada Pemohon ke atas kerugian sebenar yang dialami oleh pihak Bank akibat Pemohon lewat/gagal membayar ansuran, baki Harga Jualan 8
Terma dan Syarat AgroCash-i (Tawarruq) 1/2020 LAMPIRAN 3 atau apa-apa jumlah bayaran tertunggak yang kena dibayar kepada pihak Bank dikira dari tarikh bayaran sepatutnya dibayar sehingga pembayaran sepenuhnya berdasarkan kepada mekanisme berikut: (a) Kadar Ta'widh Sebelum Tarikh Matang Sebelum tarikh matang ,kadar ta'widh yang dikenakan adalah satu peratus (1%) setahun ke atas jumlah bayaran tertunggak dikira secara harian atau dengan apa-apa cara yang diluluskan oleh Bank Negara Malaysia. (b) Kadar Ta'widh Selepas Tarikh Matang Dan Penghakiman Selepas tarikh matang dan setelah penghakiman diperolehi, Bank berhak mengenakan ta'widh ke atas keseluruhan jumlah baki tertunggak yang kena dibayar dan perlu dibayar, mengikut kadar Islamic Interbank Money Market atau melalui kaedah lain yang diluluskan Bank Negara Malaysia. 19. PEMBENTUKAN SEMULA BANK ATAU PEMOHON 19.1 TANGGUNGAN DAN KEWAJIPAN Segala tanggungan dan/atau kewajipan yang diwujudkan oleh perjanjian ini akan terus menjadi sah dan terikat bagi segala apa tujuan walaupun ada perubahan dengan cara penyatuan pembentukan semula atau sebaliknya yang dibuat kepada perlembagaan Bank. Dengan ini adalah diikrarkan bahawa tiada sebarang perubahan dan penjejasan tanggungan dan/atau kewajipan yang diwujudkan di bawah Terma dan Syarat ini bersabit dengan sebarang transaksi sama ada yang lepas, sekarang atau masa hadapan. 20. MENGIKAT WARIS PENGGANTI Terma dan Syarat ini akan mengikat Pemohon dan waris, wasi, pentadbir, wakil dan pengganti hakmilik Pemohon dan bagi pihak Bank, pengganti hak milik dan penyerah hak Bank. 21. FI, DUTI SETEM DAN KOS PERBELANJAAN PERUNDANGAN 21.1 FI Segala fi atau caj lain berkaitan dengan Kemudahan Pembiayaan ini termasuk fi broker bagi perlaksanaan transaksi Tawarruq akan ditanggung oleh Pemohon. Segala kos, fi atau caj tersebut adalah tertakluk kepada Cukai Perkhidmatan (sekiranya terpakai) atau apa-apa cukai yang ditetapkan oleh menteri yang berkenaan. Pemohon bersetuju bayaran fi tersebut akan dilakukan melalui potongan wang pembiayaan terlebih dahulu oleh pihak Bank ketika proses pengeluaran wang pembiayaan. 21.2 DUTI SETEM Segala perbelanjaan berhubung dan berkaitan dengan penyediaan dan penyempurnaan dokumentasi berhubung Kemudahan Pembiayaan ini dan mana-mana suratcara yang lain seperti yang diperuntukkan di bawah Terma dan Syarat ini termasuk semua bayaran duti setem akan ditanggung dan dijelaskan oleh Pemohon samada atau tidak Kemudahan Pembiayaan tersebut digunakan, ditolak atau dibatalkan atas sebarang sebab. Bayaran duti setem tersebut akan dilakukan melalui potongan wang pembiayaan terlebih dahulu oleh pihak Bank ketika proses pengeluaran wang pembiayaan. 21.2 KOS GUAMAN Sekiranya Kemudahan Pembiayaan perlu diperolehi melalui proses undang-undang, semua fi dan bayaran berkaitan dengan perolehan semula Kemudahan Pembiayaan tersebut termasuk fi dan kos guaman bagi pihak Bank (berasaskan gantirugi sepenuhnya) akan dikenakan ke atas Pemohon. Pihak Bank berhak mendebit semua fi, kos dan bayaran tersebut di atas melalui akaun Pemohon. 22. HAK-HAK BANK 22.1 PELEPASAN Tiada sebarang kegagalan, kecuaian atau kelewatan di pihak Bank dalam menjalankan atau tidak menjalankan apa-apa hak, kuasa, keistimewaan atau remedi oleh Bank di bawah Terma dan Syarat ini yang disebabkan oleh kemungkiran yang dilakukan oleh Pemohon akan memudaratkan apa-apa hak, kuasa, keistimewaan atau remedi Bank atau disifatkan sebagai pelepasan hak Bank ke atas Pemohon atau persetujuan di atas kemungkiran tersebut atau bagi kemungkiran yang lain atau kemungkiran yang kemudiannya. 22.2 HAK BANK UNTUK MENOLAK SELESAI (SET OFF) Tanpa menjejaskan remedi lain yang boleh dilaksanakan oleh Bank, pihak Bank adalah dibenarkan pada bila-bila masa selepas memberikan notis tujuh (7) hari kepada Pemohon untuk menggabungkan, menyatukan atau mencantumkan kesemua atau mana-mana akaun Pelanggan dengan menolak selesai (set-off) atau memindahkan apa-apa baki atau jumlah dalam mana-mana akaun Pemohon dengan mana-mana cawangan Bank untuk menyelesaikan apa-apa tanggungan Pemohon dengan Bank di bawah Terma dan Syarat ini termasuk kesemua wang yang tertunggak berkaitan dengan 9
Terma dan Syarat AgroCash-i (Tawarruq) 1/2020 LAMPIRAN 3 penilaian, fi pemprosesan, perlindungan takaful, komisen, cas, kos dan perbelanjaan yang dirujuk di dalam Terma dan Syarat ini dan keterhutangan ke atas Kemudahan Pembiayaan ini. 22.3 HAK BANK UNTUK MENDEBIT AKAUN Bank adalah dibenarkan selepas memberi notis tujuh (7) hari kepada Pemohon mendebit mana-mana akaun Pemohon dengan mana-mana cawangan Bank untuk segala kos dan perbelanjaan yang terakru seperti yang diperuntukan di bawah Terma dan Syarat ini termasuk apa-apa kos yang perlu dibayar oleh Pemohon. 22.4 HAK UNTUK MEMINDA DAN MEMBATALKAN TERMA DAN SYARAT Tertakluk kepada prinsip Syariah, Pemohon dengan ini mengesahkan bersetuju dan berjanji bahawa Bank adalah bebas dan berhak pada bila-bila masa jua tanpa menyentuh tanggungjawab Pemohon di dalam Terma dan Syarat ini: (i) Mengubah, meminda atau membentuk semula syarat-syarat dan terma Terma dan Syarat ini dalam bentuk dan pada masa yang Bank fikirkan sesuai selepas memberi notis dua puluh satu (21) hari kepada Pemohon. (ii) Membatalkan Kemudahan Pembiayaan yang diberikan atau sebahagian daripadanya sebelum Kemudahan Pembiayaan habis dikeluarkan atau sebelum tamat tempoh Kemudahan Pembiayaan dengan hanya memberikan notis tujuh (7) hari kepada Pemohon dan jumlah Kemudahan Pembiayaan setakat yang dikeluarkan berserta keuntungan yang akan menjadi kena bayar dengan serta merta. Apabila ini dilaksanakan keputusan Bank adalah muktamad. 22.5 PERUBAHAN KEADAAN ATAU UNDANG-UNDANG Jika terdapat pengenalan atau pindaan dalam mana-mana undang-undang atau peraturan atau dalam mentafsirkannya atau dengan memenuhi mana-mana kehendak atau syarat-syarat yang menyebabkan Bank menanggung apa-apa syarat, beban atau tanggungan, maka Bank boleh menghentikan tanggungjawabnya untuk membuat atau meneruskan keseluruhan Kemudahan Pembiayaan atau mana-mana bahagian daripadanya dengan memberikan notis tujuh (7) hari kepada Pemohon tentang perkara tersebut. 23. NOTIS/PENYERAHAN PROSES UNDANG-UNDANG 23.1 NOTIS Sebarang notis, pemberitahuan, permohonan atau tuntutan kepada Pihak Pemohon atau Bank yang hendak diberikan seperti yang dinyatakan dalam Perjanjian ini hendaklah secara bertulis (sekiranya berkenaan) dan dihantar melalui serahan tangan atau pos ke alamat terakhir atau melalui telex atau telefaks ke nombor-nombor yang dinyatakan di dalam Borang Permohonan atau melalui e-mel atau SMS ke nombor-nombor seperti yang diberitahu secara bertulis oleh mana-mana pihak atau ke alamat terakhir pihak-pihak tersebut atau dipaparkan di laman web Bank kepada alamat e-mel atau nombor telefon atau laman web seperti berikut: (a) Sekiranya kepada Bank, dialamat di bawah, nombor teleks atau nombor faksimile (dan bagi perhatian pegawai yang berkenaan, (jika ada) seperti yang dinyatakan di sini; Bangunan Agrobank, Leboh Pasar Besar, 50726 Kuala Lumpur. No. Tel: 03-27311600 No Faks: 03-26914908 Laman web: (b) Jika kepada Pemohon, dialamat yang dinyatakan Borang Permohonan; atau kepada nombor faksimile, atau di alamat atau alamat e-mel atau faksimile atau nombor telefon atau laman web, yang mana Pemohon boleh memaklumkan kepada Bank secara bertulis. Sebarang notis atau pemberitahuan yang dinyatakan di dalam Perenggan ini hendaklah dianggap diterima oleh pihak yang dialamatkan kepadanya:- (a) jika diserahkan secara serahan tangan, apabila ianya diserahkan; atau (b) jika dihantar melalui pos biasa, tujuh (7) hari selepas pengeposan; atau (c) jika dihantar melalui pos berbayar, pada hari ke-tiga (3) Hari Perniagaan selepas pengeposan; atau (d) jika dihantar melalui teleks atau kabel, pada Hari Perniagaan sejurus selepas pengeposan; atau (e) jika melalui faksimile, apabila penerima menerima laporan berkaitan dengan penghantaran notis telah berjaya; atau (f) jika melalui e-mel, pada masa e-mel tersebut diterima oleh penerima di dalam bentuk yang boleh dibaca; atau (g) jika melalui SMS, pada masa SMS tersebut dianggap telah diterima. Balasan automatik tidak dianggap sebagai penerimaan; atau (h) jika dipaparkan di laman web Bank, pada masa paparan tersebut muncul di laman web Bank. 10
Terma dan Syarat AgroCash-i (Tawarruq) 1/2020 LAMPIRAN 3 Pemohon hendaklah memaklumkan kepada Bank apa-apa perubahan dalam alamat perkhidmatannya atau apa-apa butir yang dinyatakan di dalam Borang Permohonan secara bertulis. Sekiranya Pemohon mempunyai sebarang aduan, Pemohon boleh menghubungi Bank di: Client Relationship Management Bank Pertanian Malaysia Berhad, Leboh Pasar Besar, Peti Surat 10815, 50726 Kuala Lumpur Tel: 1-300-88-2476 Emel: Faksimili: 603-26917790 23.2. PENYERAHAN PROSES UNDANG-UNDANG (i) Penyerahan mana-mana Proses Undang-Undang boleh dibuat dengan surat berdaftar atau pos dan dihantar ke alamat penyerahan yang berkenaan dan Proses Undang-Undang tersebut akan dikira lengkap penyerahannya selepas tamat lima (5) hari dari tarikh surat tersebut dipos dan jika dihantar secara serahan kendiri, pada hari surat tersebut dihantar atau diserahkan; (ii) Sebarang pertukaran alamat penyerahan mana-mana pihak tidak akan memberikan apa-apa kesan atau mengikat pihak lain melainkan satu notis memaklumkan pertukaran alamat telah diberikan dan apa-apa jua yang dilakukan menurut subfasal (i) tidak akan terjejas dengan penukaran alamat tersebut jika pihak yang satu lagi tidak mengetahui hal tersebut pada masa perkara tersebut dilakukan. (iii) Istilah "Proses Undang-undang" hendaklah termasuk Notis Tuntutan, pliding, segala bentuk saman pemula, permohonan interlokutori, afidavit, perintah selain daripada yang dinyatakan terdahulu yang perlu diserahkan di bawah Kaedah- Kaedah Mahkamah, Akta Syarikat 2016, Kanun Tanah Negara dan mana-mana undang-undang yang terpakai di Malaysia. 24. LAIN-LAIN 24.1 MASA Masa merupakan inti pati kepada Terma dan Syarat ini. 24.2 UNDANG-UNDANG Terma dan Syarat ini hendaklah terikat dan ditafsirkan dalam segala aspek mengikut Undang-Undang Malaysia dan pihak-pihak dalam Terma dan Syarat ini hendaklah menyerahkan semua perkara berkaitan dengan obligasi dan liabiliti pihak-pihak di bawah Terma dan Syarat ini kepada bidang kuasa Mahkamah Malaysia. 24.3 AKTA PENCEGAHAN PENGGUBAHAN WANG HARAM, PENCEGAHAN PEMBIAYAAN KEGANASAN DAN HASIL DARIPADA AKTIVITI HARAM 2001 Pemohon tidak dibenarkan untuk menggunakan Kemudahan Pembiayaan untuk aktiviti-aktiviti haram sepertimana yang diperuntukkan di bawah Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001. 25. HAK UNTUK MENGAMBIL TINDAKAN BERSAMA (CONCURRENT ACTION) Walau apapun peruntukan yang dinyatakan dalam Terma dan Syarat ini, pihak Bank berhak mengambil semua atau mana- mana remedi yang dinyatakan melalui Terma dan Syarat inii atau melalui mana-mana Akta dan berhak untuk melaksanakan remedi tersebut secara bersesama atau berasingan termasuk remedi untuk penjualan atau pemilikan atau tindakan sivil untuk mendapatkan semula jumlah Keterhutangan Bank di atas kegagalan atau kemungkiran Pemohon memenuhi apa-apa terma, stipulasi dan/atau akujanji yang diperuntukkan dalam Terma dan Syarat ini. 26. PENYATA AKAUN Apa-apa penyata akaun yang dikeluarkan oleh Bank dan ditandatangani oleh Pengurus atau mana-mana kakitangan Bank yang diberikan kuasa atau oleh mana-mana Peguam Bank berhubung dengan jumlah yang tertunggak/terhutang atau yang kena bayar oleh Pemohon akan menjadi bukti jumlah terhutang yang nyata kepada Pemohon untuk semua tujuan (termasuk prosiding undang-undang) kecuali terdapat kesilapan yang nyata. 27. PENDEDAHAN MAKLUMAT (DISCLOSURE) Tanpa menghadkan peruntukan-peruntukan selepasnya yang dinyatakan dalam Terma dan Syarat ini, Bank pada bila-bila masa boleh mendedahkan kepada mana-mana pihak, menghendaki maklumat atau akses kepada mana-mana dokumen atau rekod, atau maklumat mengenai dokumen Kemudahan Pembiayaan atau aset atau hal-hal ehwal Pemohon (termasuk akaun Pemohon atau akaun masa depan Pemohon dengan Bank) sama ada sulit atau tidak sulit dan sama ada pendedahan tersebut akan melanggar mana-mana undang-undang atau apa-apa kewajipan terhadap Pemohon dengan syarat bagi dokumen, rekod, atau maklumat yang telah dimaklumkan oleh Pemohon sebagai sulit, pihak yang menerima maklumat tersebut daripada Bank boleh di minta untuk mengakujanji bagi mengekalkan kerahsiaan dokumen, rekod atau maklumat yang di terima. Pemohon dengan ini memberi kebenaran yang tidak boleh batal kepada Bank untuk mendedahkan apa-apa dokumen atau rekod atau maklumat berkenaan dokumen Kemudahan Pembiayaan atau aset atau hal ehwal Pemohon samada sulit atau tidak dan samada pendedahan tersebut mungkin melanggar apa-apa undang-undang atau apa-apa kewajipan terhadap Pemohon: 11
Terma dan Syarat AgroCash-i (Tawarruq) 1/2020 LAMPIRAN 3 (i) (ii) (iii) kepada entiti dalaman Bank atas dasar keperluan, termasuk individu yang sedang menjalani latihan praktikal atau program latihan industri dengan Bank dan kakitangan Bank yang mempunyai hubungan dengan Pemohon; atau kepada Unit Kredit Sentral, BNM, Lembaga Hasil Dalam Negeri (LHDN) termasuk sepertimana dikehendaki di bawah peruntukan Seksyen 132B Akta Cukai Pendapatan 1967, Kaedah-Kaedah Cukai Pendapatan (Pertukaran Automatik Maklumat Akaun Kewangan) 2016 dan Kaedah-Kaedah Cukai Pendapatan (Pertukaran Automatik Maklumat Akaun Kewangan) Pindaan 2017, mana-mana agensi kerajaan atau lain-lain pihak berkuasa yang Bank fikirkan perlu; atau kepada mana-mana pihak yang menyediakan perkhidmatan atau lain-lain penasihat professional (termasuk pembekal sumber luaran, ejen kutipan hutang, auditor Bank, peguam, ejen, perunding); atau (iv) Pihak Pemberi Sekuriti; atau (v) kepada Takaful Ikhlas Berhad atau syarikat takaful lain (jika perlu) sekiranya terdapat sebarang permohonan untuk perlindungan takaful dikemukakan oleh Pemohon kepada Takaful Ikhlas Berhad atau syarikat takaful lain; untuk atau berhubung dengan apa-apa tindakan undang-undang, saman atau prosiding berkenaan Kemudahan Pembiayaan atau sekuriti; atau kepada mana-mana pihak ketiga, sekiranya diperlukan oleh apa-apa undang-undang, peraturan atau undang-undang kecil; atau (vi) (vii) (viii) kepada mana-mana pihak menurut kepada apa-apa pengaturan, komposisi, penstrukturan atau apa-apa cadangan pengaturan, komposisi atau penstrukturan antara kreditor Pemohon; atau (ix) menurut apa-apa peruntukan undang-undang atau sapina. Pemohon dengan ini mengesahkan dan bersetuju bahawa kebenaran yang diberikan di bawah perenggan ini adalah untuk tujuan Akta Institusi Kewangan Pembangunan 2002 (dan termasuk apa-apa perubahan, modifikasi, penukaran dan pindaan ke atasnya) dan tiada keperluan kebenaran lanjut daripada Pemohon untuk tujuan yang dinyatakan dalam perenggan ini. 28. AKTA PERLINDUNGAN DATA PERIBADI 2010 (AKTA 709) (PDPA) Dalam urusan Pemohon dengan Bank, Bank boleh meminta Pemohon untuk mengemukakan data peribadi mereka dan jika berkenaan, pekerja, ejen, pengarah, pihak yang boleh dihubungi, pemegang saham, wakil, pihak yang diberi kuasa dan butiran pemegang saham seperti yang didedahkan oleh Pemohon sebelum atau semasa pelaksanaan dokumen Kemudahan Pembiayaan bagi pelaksanaan kontrak, pemasaran, aktiviti perniagaan yang sah, pentadbiran dan tujuan kecekapan ekonomi. Pemohon dengan ini menjamin bahawa PDPA telah dipatuhi dan kebenaran telah diperoleh dari Pemohon atau di mana berkenaan, pekerja, ejen, pengarah, pihak yang boleh dihubungi, pemegang saham, wakil dan pihak yang diberi kuasa berhubung dengan pendedahan dan pemprosesan data peribadi mereka untuk tujuan yang tersebut di atas. Pemohon bersetuju dan membenarkan Bank untuk memproses (seperti yang ditakrifkan di bawah PDPA) termasuk memindahkan data peribadi Pemohon kepada pihak luar lain di Malaysia dan di negara-negara lain, termasuk tetapi tidak terhad kepada pihak / badan yang disenaraikan di bawah Klausa 27 di atas untuk penyelenggaraan, penyimpanan dan pengekalan data peribadi Pemohon, di dalam atau di luar Malaysia berhubung dengan permohonan Pemohon untuk produk dan perkhidmatan dan seterusnya untuk terus melaksanakan perjanjian kontrak yang dibuat antara Pemohon dan Bank. Pemohon bersetuju bahawa pihak Bank, kakitangannya, wakil dan/atau ejennya boleh menghubungi Pemohon dari masa ke masa melalui lawatan secara peribadi atau komunikasi lisan yang dilakukan melalui apa-apa cara komunikasi termasuk tetapi tidak terhad kepada panggilan telefon tentang apa-apa produk dan promosi perkhidmatan melainkan Pemohon membantah secara bertulis. Pemohon mengesahkan bahawa semua maklumat dan data peribadi yang dinyatakan dalam dokumen ini semuanya benar, terkini dan tepat dan jika terdapat apa-apa perubahan dalam apa-apa maklumat atau data peribadi yang dinyatakan dalam dokumen ini, Pemohon hendaklah memberitahu Bank dengan segera. Pemohon bersetuju bahawa Pemohon telah membaca, memahami dan terikat dengan terma-terma polisi PDPA seperti yang dipaparkan di laman web Bank di 29. KEMUNGKIRAN BERSILANG (CROSS DEFAULT) Tanpa mengambil kira peruntukkan berkaitan dengan pembayaran Kemudahan Pembiayaan dan semua jumlah wang yang perlu dibayar di bawah Terma dan Syarat ini, Pemohon dengan ini bersetuju bahawa:- (a) sekiranya apa-apa jumlah wang yang kena dibayar oleh Pemohonn kepada Bank dari semasa ke semasa atau pada bila-bila masa; atau (b) sekiranya Pemohon bertanggungan ke atas Bank untuk apa-apa akaun kredit atau akaun lain dalam apa jua cara; atau (c) sekiranya berlakunya kemungkiran di dalam apa-apa peruntukkan akaun tersebut atau di dalam apa-apa jua kemudahan kredit lain yang diberikan oleh Bank atau mana-mana institusi kewangan Pemohon; maka dan dalam keadaan sedemikian, Kemudahan Pembiayaan dan semua wang yang perlu dibayar di bawah akaun tersebut atau akaun kemudahan kredit yang lain akan menjadi tertunggak dan kena dibayar dan sekurit yang dinyatakan akan dikuatkuasakan serta-merta. 30. INDEMNITI Pemohon hendaklah pada setiap masa menanggrugi Bank terhadap segala tindakan, tuntutan, kerugian, kerosakan, dan perbelanjaan (termasuk segala kos perundangan di atas dasar peguam dan anakguam) pada bila-bila masa oleh dan/atau disebabkan mana-mana pihak terhadap Bank sekiranya berlaku perkara-perkara kemungkiran dalam Terma dan Syarat ini oleh Pemohon melainkan tindakan, tuntutan, kerugian, kerosakan dan perbelanjaan tersebut timbul adalah disebabkan oleh kecuaian, kelalaian ataupun penipuan oleh pihak Bank. 12
Terma dan Syarat AgroCash-i (Tawarruq) 1/2020 LAMPIRAN 3 31. HAK BANK UNTUK MEMBATALKAN BAKI KEMUDAHAN PEMBIAYAAN YANG BELUM DIKELUARKAN Bank mempunyai hak pada bila-bila masa untuk membatalkan baki Kemudahan Pembiayaan yang belum dikeluarkan sekiranya terdapat perkara-perkara kemungkiran atau Terma dan Syarat ini tidak boleh diteruskan atas apa-apa sebab jua selepas memberi notis tujuh (7) hari kepada Pemohon. 32. KEBOLEHASINGAN Sebarang peruntukan di dalam Terma dan Syarat ini yang tidak berkenaan dengan rukun, sighah, transaksi jual beli tertakluk kepada kehendak Syariah yang didapati tidak sah atau tidak boleh diambil tindakan, tidak akan menjejaskan kesahihan dan keupayaan untuk diambil tindakan terhadap peruntukan-peruntukan yang lain. 33. KESELURUHAN TERMA DAN SYARAT Syarat dan terma yang dinyatakan dalam Terma dan Syarat ini (termasuk apa-apa pindaan yang kemudiannya dibuat oleh Agrobank) yang boleh diakses melalui adalah merupakan keseluruhan perjanjian antara Pemohon dan Bank. Adalah dipersetujui bahawa oleh semua pihak bahawa walau apapun peruntukan dan terma yang terkandung, ia adalah tertakluk kepada pindaan oleh Bank dengan memberi notis kepada Pemohon sekurang-kurangnya dua puluh satu (21) hari sebelum pindaan pada peruntukan menjadi efektif dan merupakan sebahagian daripada Terma dan Syarat pada masa perlaksanaan. 34. KEPATUHAN SYARIAH Meskipun terdapat apa-apa yang dinyatakan sebaliknya, apa-apa terma dalam Terma dan Syarat ini hendaklah tertakluk kepada prinsip-prinsip Syariah. 35. SURATCARA UTAMA Dengan ini dipersetujui bahawa Notis Kemudahan Pembiayaan Peribadi Agrocash-i yang dikeluarkan oleh Bank kepada Pemohon adalah surat cara yang digunakan untuk tujuan satu transaksi di bawah maksud Seksyen 4(3) Akta Setem 1949 dan untuk tujuan Seksyen tersebut, Notis Kemudahan Pembiayaan Peribadi Agrocash-i hendaklah disifatkan sebagai Suratcara Utama. PERAKUAN PENERIMAAN Saya dengan ini mengesahkan bahawa Saya telah membaca, memahami dan bersetuju dengan isi kandungan Terma & Syarat ini (termasuk apa-apa pindaan yang kemudiannya dibuat oleh Agrobank dari semasa ke semasa) yang boleh diakses melalui TANDATANGAN ... .. Nama: No. Kad Pengenalan: Tarikh: 13